|  |
| --- |
| ЗАЦВЕРДЖАНА |
| Пастанова Міністэрства адукацыі |
| Рэспублікі Беларусь |
|  26.06.2020 № 166 |

Вучэбная праграма факультатыўных заняткаў

«Беларускiя землi ў складзе Расiйскай iмперыi: фармiраванне iндустрыяльнага грамадства i нацыi (канец XVIII – пачатак ХХ ст.)»

па вучэбным прадмеце «Гісторыя Беларусi» для VIII класа ўстаноў адукацыі, якія рэалізуюць адукацыйныя праграмы агульнай сярэдняй адукацыі

ГЛАВА 1

АГУЛЬНЫЯ ПАЛАЖЕННІ

1. Дадзеная вучэбная праграма прызначана для VIII класа ўстаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана на 35 гадзін: пры вывучэнні вучэбнага матэрыялу на працягу вучэбнага года (1 гадзіна на тыдзень), пры вывучэнні вучэбнага матэрыялу толькі ў ІІ паўгоддзі (2 гадзіны на тыдзень).

3. Мэта – авалоданне вучнямі асновамі сістэматызаваных ведаў аб падзеях, з’явах, працэсах, тэндэнцыях у гісторыі Беларусі канца XVIII – пачатку ХХ ст., пададзеных рэпрэзентатыўна ў форме адпаведных дакументаў, матэрыялаў крыніцазнаўчага характару i лiтаратурных вобразах у іх узаемасувязі і ўзаемаабумоўленасці.

4. Задачы:

сістэматызацыя і абагульненне тэарэтычнага, факталагічнага і ацэначнага кампанентаў вучэбных гістарычных ведаў аб гісторыі Беларусі канца XVIII – пачатку ХХ ст.;

асэнсаванне вучнямі асноўных тэндэнцый развіцця беларускiх зямель у складзе Расiйскай iмперыi і фарміраванне на гэтай падставе інтэлектуальных якасцей асобы, неабходных для аналізу сацыяльнай рэчаіснасці;

стварэнне ўмоў для фарміравання грамадзянскага патрыятызму і нацыянальнай самасвядомасці вучняў, пачуцця гонару за культурна-гістарычныя дасягненні беларускага народа.

5. Рэкамендуемыя формы і метады навучання: пры арганізацыі факультатыўных заняткаў варта ўлічваць, што гісторыя Беларусі канца XVIII – пачатку ХХ ст. можа вывучацца на розных узроўнях: як частка расiйскай гісторыі, гэта значыць у кантэксце сусветнай, а таксама на краязнаўчым узроўні, што прадугледжвае ўвядзенне ў зварот часткі дакументальных матэрыялаў мясцовага характару.

Дакументальныя матэрыялы і адпаведны метадычны апарат, прадстаўленыя ў дыдактычных матэрыялах і метадычных рэкамендацыях, на факультатыўных занятках рэкамендуецца выкарыстоўваць паслядоўна ў адпаведнасці з лінейным прынцыпам праходжання вучэбнага матэрыялу па адпаведных гістарычных перыядах і тэмах. Форма правядзення факультатыўных заняткаў прадугледжвае арганізацыю самастойнай практыка-арыентаванай дзейнасці дзевяцiкласнiкаў па засваенні адпаведнага зместу праз фарміраванне ўменняў, звязаных з арыентацыяй у вучэбным інфармацыйным асяроддзі. На аснове атрыманых на ўроках гiсторыi Беларусi ведаў вучні самастойна рашаюць пазнавальныя задачы, выконваюць праблемныя заданнi, праводзяць даследаванне, прадстаўляюць вынiкi сваёй iндывiдуальнай цi калектыўнай дзейнасцi. Сярод рэкамендуемых форм правядзення факультатыўных заняткаў можна адзначыць практычныя заняткi, семiнары, дыскусii, распрацоўку праектаў з выкарыстаннем комплексу гістарычных крыніц.

6. Вучні, якія засвоілі змест дадзенай вучэбнай праграмы, павінны:

6.1. ведаць:

храналагiчныя рамкi гiстарычных падзей, з’яў, працэсаў, вызначаць у iх асобныя этапы i перыяды;

паслядоўнасць, працягласць гiстарычных падзей, з’яў, працэсаў;

гiстарычныя падзеi, дзейнасць гістарычных асоб;

палiтычнае становiшча краiн;

6.2. умець:

вызначаць у гiстарычных тэкстах структуру гiстарычнага часу (эпоха, перыяд, стагоддзе, год);

вызначаць месцазнаходжанне вывучаемых гiстарычных аб’ектаў, выяўляць змяненнi на гiстарычнай карце;

параўноўваць гiстарычныя падзеi, з’явы па ўказаных крытэрыях;

раскрываць прычынна-вынiковыя сувязi памiж гiстарычнымi падзеямi, з’явамi, працэсамi;

абагульняць гiстарычныя факты, фармуляваць на iх аснове вывады;

класiфiкаваць i сiстэматызаваць гiстарычныя факты i паняццi;

пераводзiць тэкставую iнфармацыю ў знакава-сiмвальную i наадварот;

раскрываць значэнне гiстарычных паняццяў;

канкрэтызаваць гiстарычныя паняццi.

ГЛАВА 2

ЗМЕСТ ВУЧЭБНАГА МАТЭРЫЯЛУ

VIIІ клас (35 гадзін)

Беларусь на зыходзе феадалiзму: канец XVIII – сярэдзiна XIX ст.

(12 гадзін)

Беларускiя землi ў канцы XVIII – пачатку XIX ст. Вызначэнне змен у грамадска-палiтычным уладкаваннi беларускiх зямель пасля іх далучэння да Расiйскай iмперыi. Характарыстыка сацыяльна-эканамiчнай палiтыкi царскага ўрада ў дачыненнi да насельнiцтва Беларусi.

Беларусь у вайне 1812 г. Характарыстыка баявых дзеянняў на тэрыторыi Беларусi. Вызначэнне адносiн розных сацыяльных груп да вайны. Аналiз становiшча насельнiцтва ў час вайны i яе вынiкаў для Беларусi.

Грамадска-палiтычны рух на беларускiх землях у першай трэцi XIX ст. Вызначэнне мэт i складу ўдзельнiкаў тайных арганiзацый i таварыстваў на беларускiх землях. Характарыстыка iх дзейнасцi.

Паўстанне 1830–1831 гг. на беларускiх землях. Аналiз прычын, ходу i вынiкаў польскага паўстання 1830–1831 гг. на беларускiх землях. Вызначэнне сацыяльнага складу яго ўдзельнiкаў i прычын паражэння.

Палiтыка царскага ўрада ў беларускiх губернях у 1830–1840-я гг. Вызначэнне накiрункаў палiтыкi расiйскага ўрада ў Беларусi пасля паўстання 1831 г. Характарыстыка мерапрыемстваў самадзяржаўя, накiраваных на падрыў пазiцый шляхты.

Канфесiйнае становiшча ў канцы XVIII – першай палове XIX ст. Параўнальны аналiз стану асноўных хрысцiянскiх канфесiй Беларусi пасля далучэння да Расii. Вызначэнне прычын лiквiдацыi унiяцкай царквы.

Развiццё сельскай гаспадаркi ў першай палове XIX ст. Характарыстыка гаспадарчага развiцця вёскi. Вызначэнне сацыяльна-прававога становiшча сялян.

Спробы рэфарміравання сельскай гаспадаркi ў першай палове XIX ст. Вылучэнне i аналiз асноўных накiрункаў рэформы П. Кiсялёва ў дзяржаўнай вёсцы. Вызначэнне прычын крызiсу феадальна-прыгоннiцкага ладу. Развiццё прамысловасцi i гандлю ў першай палове XIX ст. Параўнальная характарыстыка форм прамысловай вытворчасцi. Вызначэнне ролi кiрмашоў у развiццi гандлю. Аналiз структуры экспарту-iмпарту беларускiх зямель.

Стан адукацыi ў першай палове XIX ст. Вылучэнне асноўных тэндэнцый у развiццi адукацыi на беларускiх землях. Характарыстыка навучальных устаноў розных тыпаў.

Навука ў першай палове XIX ст. Раскрыццё сутнасці працэсу станаўлення навуковых ведаў у Беларусі. Характарыстыка асноўных дасягненняў беларусазнаўства першай паловы XIX ст.

Развiццё лiтаратуры i мастацтва ў першай палове XIX ст. Характарыстыка дзейнасцi i ацэнка ўкладу ў развiццё беларускай лiтаратуры Я. Баршчэўскага, П. Багрыма, В. Дунiна-Марцiнкевiча. Вызначэнне галоўных рыс развiцця архiтэктуры і тэатральнага мастацтва.

Усталяванне капiталiзму на беларускiх землях: другая палова ХІХ – пачатак ХХ ст. (19 гадзін)

Адмена прыгоннага права. Правядзенне буржуазных рэформ. Вызначэнне прычын i сутнасцi сялянскай рэформы 1861 г. Аналiз i тлумачэнне прычын сялянскiх выступленняў у адказ на рэформу. Раскрыццё характару буржуазных рэформ 60–70-х гг. XIX ст.

Развiццё капiталiстычных адносiн у сельскай гаспадарцы. Раскрыццё асаблiвасцей развiцця капiталiзму ў беларускай вёсцы парэформеннага перыяду. Характарыстыка спецыялiзацыi сельскай гаспадаркi. Параўнальны аналiз прадпрымальнiцкай гаспадаркi памешчыка i сялянскай гаспадаркi.

Развiццё капiталiзму ў прамысловасцi Беларусi ў 1860-я гг. – пачатку ХХ ст. Стан гарадоў. Характарыстыка прамысловага перавароту i вызначэнне яго асаблiвасцей на Беларусi. Раскрыццё працэсу станаўлення фабрычнай вытворчасцi. Вызначэнне змен у стане гарадоў i складзе гарадскога насельнiцтва.

Стан гандлю i транспарту ў 1860-я гг. – пачатку ХХ ст. Характарыстыка шляхоў зносiн i стану гандлю. Вызначэнне ролi чыгунак у гандлёва-эканамiчным развiццi беларускiх зямель.

Сацыяльныя супярэчнасцi ў вёсцы i горадзе. Характарыстыка ўмоў жыцця i працы рабочых i сялян. Вылучэнне прычын сялянскага i рабочага руху. Вызначэнне i характарыстыка асноўных форм барацьбы працоўных.

Паўстанне 1863–1864 гг. у Беларусi. Вызначэнне прычын i характару паўстання. Характарыстыка асобы i поглядаў К. Калiноўскага. Вызначэнне ўплыву паўстання 1863–1864 гг. на ўмовы вызвалення сялян беларускiх губерняў.

Палiтыка самадзяржаўя ў Беларусi ў апошняй трэцi XIX ст. Аналiз сiтуацыi ў беларускiх губернях пасля паўстання 1863–1864 гг. Вызначэнне асноўных накiрункаў палiтыкi расiйскага ўрада ў нацыянальна-рэлiгiйным i культурным жыццi i iх ацэнка. Характарыстыка заходнерусiзму.

Утварэнне палiтычных партый i рухаў. Характарыстыка дзейнасцi рэвалюцыйных народнiкаў. Раскрыццё сутнасцi праграмы групы «Гоман». Дзейнасць агульнарасiйскiх сацыял-дэмакратычных арганiзацый у Беларусi. Аналiз праграмных патрабаванняў Беларускай сацыялiстычнай грамады i iх ацэнка.

Падзеi рэвалюцыi 1905–1907 гг. у Беларусi. Раскрыццё ходу рэвалюцыйных падзей на тэрыторыi Беларусi. Вызначэнне i характарыстыка асноўных патрабаванняў i форм барацьбы сялян, рабочых i салдат. Аналiз палажэнняў Манiфеста 17 кастрычнiка i вызначэнне яго ўплыву на дзейнасць палiтычных партый i рухаў.

Грамадска-палiтычны рух у Беларусi ў 1906–1914 гг. Параўнальны аналiз пазiцый сацыял-дэмакратычных i беларускiх нацыянальных арганiзацый. Раскрыццё ролi газеты «Наша нiва» у афармленнi i развiццi беларускага нацыянальнага руху.

Рэформы П. А. Сталыпiна ў Беларусi. Вылучэнне мэт i асноўных накiрункаў аграрнай рэформы. Вызначэнне сутнасцi земскай рэформы i асаблiвасцей яе правядзення ў Беларусi.

Становiшча Беларусi ў гады Першай сусветнай вайны. Характарыстыка настрояў у беларускiм грамадстве, выклiканых пачаткам ваенных дзеянняў. Раскрыццё сутнасцi германскага акупацыйнага рэжыму ў Заходняй Беларусi.

Лютаўская рэвалюцыя 1917 г. ў Беларусi. Характарыстыка крызiсных з’яў у грамадстве. Вызначэнне прычын i ўмоў звяржэння самадзяржаўя. Рэвалюцыйныя падзеi на беларускiх землях.

Палiтычная сiтуацыя ў Беларусi вясной – летам 1917 г. i яе абвастрэнне. Вывучэнне працэсу размежавання палiтычных сiл пасля Лютаўскай рэвалюцыi. Характарыстыка дзейнасцi беларускага нацыянальнага руху.

Фармiраванне беларускай нацыi. Вылучэнне i характарыстыка прыкмет беларускай нацыi. Вызначэнне i аналiз умоў i асаблiвасцей яе фармiравання. Раскрыццё ролi газеты «Наша нiва» ў нацыятворчым працэсе.

Развiццё адукацыi i навукi ў 1860-я гг. – пачатку ХХ ст. Характарыстыка стану пачатковай i сярэдняй адукацыi на беларускiх землях. Вызначэнне цяжкасцей i перашкод у развiццi адукацыi i навукi. Характарыстыка асноўных дасягненняў беларусазнаўства другой паловы XIX – пачатку ХХ ст.

Нацыянальная лiтаратура ў 1860-я гг. – пачатку ХХ ст. Вызначэнне ўмоў развiцця беларускай лiтаратуры. Вылучэнне асноўных напрамкаў творчасцi Ф. Багушэвiча, Цёткi, Янкі Купалы, Якуба Коласа, М. Багдановiча i тлумачэнне iх укладу ў нацыянальную культуру.

Станаўленне беларускага тэатра. Вызначэнне асаблiвасцей зараджэння беларускага прафесiйнага тэатра. Характарыстыка асобы I. Буйнiцкага i яго ролi ў развiццi тэатральнага мастацтва.

Развiццё мастацтва. Характарыстыка творчай дзейнасцi майстроў жывапiсу. Вызначэнне новых рыс у развiццi архiтэктуры i горадабудаўнiцтва.

Падагульненне вывучанага (2 гадзіны)

Рэзерв вучэбнага часу (2 гадзіны)